CELEX: C2007/199/14
Language: fi
Date: 2007-08-25 00:00:00
Title: Asia C-467/05: Yhteisöjen tuomioistuimen tuomio (kolmas jaosto) 28.6.2007 (Tribunale di Milanon (Italia) esittämä ennakkoratkaisupyyntö) — rikosoikeudenkäynti Giovanni Dell'Ortoa vastaan (Poliisiyhteistyö ja oikeudellinen yhteistyö rikosasioissa — Puitepäätös 2001/220/YOS — Direktiivi 2004/80/EY — Uhrin käsite rikosoikeudenkäyntimenettelyissä — Oikeushenkilö — Rikosoikeudenkäyntimenettelyssä takavarikoitujen tavaroiden palauttaminen)

25.8.2007   
            
            
               FI
            
            
               Euroopan unionin virallinen lehti
            
            
               C 199/9
            
         Yhteisöjen tuomioistuimen tuomio (kolmas jaosto) 28.6.2007 (Tribunale di Milanon (Italia) esittämä ennakkoratkaisupyyntö) — rikosoikeudenkäynti Giovanni Dell'Ortoa vastaan
   (Asia C-467/05) (1)
   
   (Poliisiyhteistyö ja oikeudellinen yhteistyö rikosasioissa - Puitepäätös 2001/220/YOS - Direktiivi 2004/80/EY - Uhrin käsite rikosoikeudenkäyntimenettelyissä - Oikeushenkilö - Rikosoikeudenkäyntimenettelyssä takavarikoitujen tavaroiden palauttaminen)
   (2007/C 199/14)
   Oikeudenkäyntikieli: italia
   Ennakkoratkaisua pyytänyt tuomioistuin
   Tribunale di Milano
   Rikosoikeudenkäynnin vastaaja
   Giovanni Dell'Orto
   Saipem SpA:n osallistuessa asian käsittelyyn
   Oikeudenkäynnin kohde
   Ennakkoratkaisupyyntö — Tribunale di Milano — Uhrin asemasta rikosoikeudenkäyntimenettelyissä 15.3.2001 tehdyn neuvoston puitepäätöksen 2 ja 9 artiklan ja rikoksen uhreille maksettavista korvauksista 29.4.2004 annetun neuvoston direktiivin 2004/80/EY (EYVL L 261, s. 15) 17 artiklan tulkinta — Uhrin käsite, joka kattaa kaikki rikoksesta vahinkoa kärsineet henkilöt — Tällaisten henkilöiden oikeus saada korvausta kärsimästään vahingosta
   Tuomiolauselma
   Uhrin asemasta rikosoikeudenkäyntimenettelyissä 15.3.2001 tehtyä neuvoston puitepäätöstä 2001/220/YOS on tulkittava siten, että rikosoikeudenkäynnissä ja erityisemmin pääasiassa kysymyksessä olevan kaltaisessa lainvoimaisen langettavan rikostuomion jälkeisessä täytäntöönpanomenettelyssä puitepäätöksessä tarkoitettua uhrin käsitettä on tulkittava siten, että sen alaan ei kuulu oikeushenkilö, joka on kärsinyt vahinkoa sellaisista teoista tai laiminlyönneistä, jotka ovat vastoin jäsenvaltion rikoslakia.
   
      (1)  EUVL C 74, 25.3.2006.